# data[].attributes.attachment_link.readable_text
MED6 vapaaehtoistoiminnan kurssi

Vapaaehtoistoiminnan kurssilaisten toiminta 2016

Lipaskeräykset

Helsingin medialukiossa on järjestetty vuosittain soveltavan kurssin MED6 (Sanoista tekoihin -vapaaehtoistoiminnan kurssi) puitteissa lipaskeräyksiä Suomen Punaisen Ristin SPR:n nälkäpäivänä syyskuussa ja keväisin muidenkin järjestöjen keräyksissä, kuten Mannerheimin Lastensuojeluliiton Kevätilo.
Syksyllä 2015 koulussamme vapaaehtoiset kulkivat SPR:n Nälkäpäiväkeräys-lippaiden kanssa ja muistuteltiin niin nepalilaisten kuin ajankohtaisten pakolaisten auttamisesta.

Keväällä 2016 lipaskeräys järjestettiin Punaisen Ristin viikolla koululla samaan aikaan kun vapaaehtoiskurssilaiset pitivät ensiapurasteja.
Keväällä 2015 vapaaehtoiskurssilaiset tempaisivat lipaskeräyksen koululla ja Malmin Novalla Nepalin maanjäristyksen tuhojen auttamiseksi.

Tempauksena ensiapurastit 13.5.2016

Vapaaehtoistoiminnan ryhmä sai ensiapukoulutusta Pohjois-Helsingin osaston kouluttajilta, ja opiskelijat halusivat jakaa oppimaansa koululla ensiapurasteilla. Rasteilla ladattiin Punaisen Ristin app puhelimeen, tunnistettiin ensiapu sairaskohtaukseen, tyrehdytettiin verenvuoto, käännettiin tajuton kylkiasentoon, annettiin elvytystä. Ensiaputaitojaan testaavien harvasta joukosta huolimatta kaikki kokeilijat olivat tyytyväisiä, että päivittivät taitojaan.

SPR:n teemakouluyhteistyö

Helsingin medialukio solmi maaliskuussa 2015 Suomen Punaisen Ristin Pohjois-Helsingin osaston teemakoulusopimuksen. Tarkoitus on tehostaa tietoutta vapaaehtoisesta ensiavusta, veripalvelusta, rauhantyöstä, katastrofituesta, maahanmuuttajien arjesta jne. sekä kannustaa lukiolaisia edistämään omalta osaltaan yhteistä hyvinvointia.

VeriRyhmä - verenluovutuksella pelastamista

Melun opettajat perustivat toukokuussa 2015 VeriRyhmän, ja menivät porukalla verenluovutukseen Kivihakaan, mukana oli myös opiskelijoita vapaaehtoiskurssilta. Syksyllä 2015 opettajat kävivät uudestaan verenluovutuksessa.

Vapaaehtoistoiminnan kurssilaiset ihmisoikeuksia edistämässä keväällä 2015

Vapaaehtoiset ovat ilahduttaneet eläkeläisiä juttuseurana, auttaneet maahanmuuttajanuoria suomi-opinnoissa, keränneet rahaa SPR:n kautta Nepaliin maanjäristyksen uhrien auttamiseksi ja MLL:n kautta perheille, ja ilahduttaneet lapsia ja heidän perheitään MLL:n perhetapahtumassa Luova lauantai. Konkreettista elämän pelastamista on tehty verta luovuttamalla.

# data[].attributes.attachment_link.description
Vapaaehtoistoiminnan kurssilaisten toiminta 2016 Helsingin medialukiossa on järjestetty vuosittain soveltavan kurssin MED6 (Sanoista tekoihin -vapaaehtoistoiminnan kurssi) puitteissa lipaskeräyksiä Suomen Punaisen Ristin SPR:n nälkäpäivänä syyskuussa ja keväisin muidenkin järjestöjen keräyksissä, kuten Mannerheimin Lastensuojeluliiton Kevätilo. Syksyllä 2015 koulussamme vapaaehtoiset kulkivat SPR:n Nälkäpäiväkeräys-lippaiden kanssa ja muistuteltiin niin nepalilaisten kuin ajankohtaisten pakolaisten auttamisesta.

# data[].attributes.body
English

# data[].attributes.body
HI2 ihmisoikeuksien historia, UE3 ja FI ihmisoikeuksien eettiset perusteet, UE3 ihmisarvon perusteet, ihmisoikeuksien toteutuminen ja rikkomukset, MED6 käytännön työ ihmisoikeuksien puolesta, YH1 ihmisoikeudet ja demokratia, GE2 alueelliset erot maailmalla, erityiset ongelma-alueet, kestävä kehitys, ENA3 ihmisoikeuksien toteutuminen koulutuksessa, ENA14 ihmisoikeudet globalisoituvassa maailmassa